Paprastoji baltagalvė

Paprastoji baltagalvė (Leucanthemum vulgare), dažnai klaidingai vadinama ramune – astrinių (Asteraceae) šeimos, baltagalvių (Leucanthemum) genties augalas. Paplitęs Europoje ir Azijos vidutinių platumo klimato zonoje.

Aukštis 20-80 cm. Stiebo viršūnėje suformuoja žiedyną (graižą; iki 5 cm skersmens). Jį sudaro ~20 baltų žiedlapių skraistė ir geltonas žiedsostis centre, kuriame išsidėstę kuokeliai ir piestelės. Lapai tamsiai žali, retai išsidėstę ant stiebo. Paprastoji baltagalvė dažnas pievų, pakrūmių, miško proskynų augalas.

Astriniai
Piktžolės